title: 2012/341/EU: Neuvoston päätös, annettu 25 päivänä kesäkuuta 2012 , ETA:n sekakomiteassa esitettävästä Euroopan unionin kannasta ETA-sopimuksen liitteen XIII (Liikenne) muuttamiseen

text:
               28.6.2012

               FI

               Euroopan unionin virallinen lehti

               L 168/1

         NEUVOSTON PÄÄTÖS,
   annettu 25 päivänä kesäkuuta 2012,
   ETA:n sekakomiteassa esitettävästä Euroopan unionin kannasta ETA-sopimuksen liitteen XIII (Liikenne) muuttamiseen
   (2012/341/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen (2), jäljempänä ’ETA-sopimus’, liite XIII muutettiin 19 päivänä heinäkuuta 2011 annetulla ETA:n sekakomitean päätöksellä N:o 90/2011 (3), jolla lentoliikenteen harjoittamisen yhteisistä säännöistä yhteisössä 24 päivänä syyskuuta 2008 annettu Euroopan parlamentin ja neuvoston asetus (EY) N:o 1008/2008 (4) otettiin osaksi sopimusta.

               (2)

               Koska asetus (EY) N:o 1008/2008 on otettu osaksi Euroopan yhteisön ja Sveitsin valaliiton lentoliikennesopimusta, unionin ja Sveitsin välillä on otettu käyttöön sama järjestely sveitsiläisten ja yhteisön lentoliikenteen harjoittajien osalta (5).

               (3)

               Koska asetus (EY) N:o 1008/2008 on otettu osaksi Euroopan vapaakauppaliiton perustamista koskevaa konventiota, jäljempänä ’EFTA-konventio’, sama järjestely on otettu käyttöön myös Sveitsin ja ETA:n EFTA-valtioiden välillä sveitsiläisten ja ETA:n EFTA-valtioiden lentoliikenteen harjoittajien osalta (6).

               (4)

               Tämän vuoksi ETA-sopimuksen liite XIII olisi muutettava siten, että sveitsiläisille lentoliikenteen harjoittajille myönnetään oikeus harjoittaa lentoliikennettä unionin jäsenvaltion ja ETA:n EFTA-valtion välillä.

               (5)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen liitteen XIII (Liikenne) ehdotettuun muutokseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 262, 6.10.2011, s. 62.

      (4)  EUVL L 293, 31.10.2008, s. 3.

      (5)  Yhteisön ja Sveitsin lentoliikennekomitean päätös N:o 1/2010, tehty 7 päivänä huhtikuuta 2010 (EUVL L 106, 28.4.2010, s. 20).

      (6)  EFTA-neuvoston päätös N:o 1/2012, tehty 22 päivänä maaliskuuta 2012.

      LUONNOS
      ETA:n SEKAKOMITEAN PÄÄTÖS N:o …/2012,
      annettu …,
      ETA-sopimuksen liitteen XIII (Liikenne) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  ETA-sopimuksen liite XIII muutettiin … annetulla ETA:n sekakomitean päätöksellä N:o … (1).

                  (2)

                  ETA-sopimuksen liite XIII muutettiin 19 päivänä heinäkuuta 2011 annetulla ETA:n sekakomitean päätöksellä N:o 90/2011 (2), jolla lentoliikenteen harjoittamisen yhteisistä säännöistä yhteisössä 24 päivänä syyskuuta 2008 annettu Euroopan parlamentin ja neuvoston asetus (EY) N:o 1008/2008 (3) otettiin osaksi ETA-sopimusta.

                  (3)

                  Sopimuspuolet pyrkivät varmistamaan, että ETA:n EFTA-valtioiden lentoliikenteen harjoittajilla on oikeus harjoittaa lentoliikennettä unionin jäsenvaltioiden ja Sveitsin välillä.

                  (4)

                  Sopimuspuolet pyrkivät lisäksi varmistamaan, että yhteisön lentoliikenteen harjoittajilla on oikeus harjoittaa lentoliikennettä ETA:n EFTA-valtion ja Sveitsin välillä.

                  (5)

                  Tätä varten ETA:n sekakomitea antaa vastavuoroisuuden ehdolla sveitsiläisille lentoliikenteen harjoittajille oikeuden harjoittaa lentoliikennettä unionin jäsenvaltioiden ja ETA:n EFTA-valtion välillä.

                  (6)

                  ETA-sopimuksen liite XIII olisi sen vuoksi muutettava tämän mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä XIII oleva 64 a kohta (Euroopan parlamentin ja neuvoston asetus (EY) N:o 1008/2008) seuraavasti:

                  1.

                  Mukautuksesta b tulee mukautus c.

                  2.

                  Lisätään mukautuksen a jälkeen mukautus seuraavasti:

                              ”b)

                              Lisätään 15 artiklaan kohta seuraavasti:
                              ”6.   Sveitsiläisillä lentoliikenteen harjoittajilla on samoin ehdoin kuin yhteisön ja ETA:n EFTA-valtioiden lentoliikenteen harjoittajilla oikeus harjoittaa lentoliikennettä Euroopan unionin jäsenvaltioiden ja ETA:n EFTA-valtion välillä. Tämä edellyttää sitä, että yhteisö ja Sveitsi myöntävät ETA:n EFTA-valtioiden lentoliikenteen harjoittajille oikeuden harjoittaa lentoliikennettä Euroopan unionin jäsenvaltioiden ja Sveitsin välillä sekä että Sveitsi ja ETA:n EFTA-valtiot myöntävät yhteisön lentoliikenteen harjoittajille oikeuden harjoittaa lentoliikennettä Sveitsin ja ETA:n EFTA-valtioiden välillä.
                              Kumotaan kaikki tähän järjestelyyn kohdistuvat rajoitukset, jotka johtuvat yhtäältä yhteisöä ja toisaalta ETA:n EFTA-valtioita sitovista voimassa olevista kahden- tai monenvälisistä sopimuksista.””

            2 artikla
      Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4), tai ETA:n EFTA-valtioiden lentoliikenteen harjoittajille myönnettävää oikeutta lentoliikenteen harjoittamiseen Euroopan unionin jäsenvaltioiden ja Sveitsin välillä koskevan Euroopan unionin ja Sveitsin sopimuksen voimaantulopäivänä tai yhteisön lentoliikenteen harjoittajille myönnettävää oikeutta lentoliikenteen harjoittamiseen Sveitsin ja ETA:n EFTA-valtioiden välillä koskevan ETA:n EFTA-valtioiden ja Sveitsin sopimuksen voimaantulopäivänä, sen mukaan, mikä näistä päivistä on myöhäisin.
      3 artikla
      ETA:n sekakomitean puheenjohtaja ilmoittaa Sveitsille tämän päätöksen hyväksymisestä ja viimeisestä ETA:n sekakomitealle mahdollisesti tehdystä ETA-sopimuksen 103 artiklan 1 kohdan mukaisesta ilmoituksesta.
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L …

         (2)  EUVL L 262, 6.10.2011, s. 62.

         (3)  EUVL L 293, 31.10.2008, s. 3.

         (4)  [Valtiosäännön asettamista muutoksista ei ole ilmoitettu.] [Valtiosäännön asettamista muutoksista on ilmoitettu.]


Avis juridique important

|

32001D0482

2001/482/EY: Neuvoston päätös, tehty 11 päivänä kesäkuuta 2001, alueiden komitean saksalaisen jäsenen nimeämisestä

Virallinen lehti nro L 173 , 27/06/2001 s. 0047 - 0047

Neuvoston päätös,tehty 11 päivänä kesäkuuta 2001,alueiden komitean saksalaisen jäsenen nimeämisestä(2001/482/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut jäsenen paikka Rolf EGGERTin erottua, mikä on annettu neuvostolle tiedoksi 29 päivänä toukokuuta 2001,ottaa huomioon Saksan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Helmut HOLTER alueiden komitean jäseneksi Rolf EGGERTin tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Luxemburgissa 11 päivänä kesäkuuta 2001.Neuvoston puolestaPuheenjohtajaA. Lindh(1) EYVL L 28, 4.2.1998, s. 19.


title: 2013/423/EU: Komission päätös, annettu 2 päivänä elokuuta 2013 , Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuontia koskevassa polkumyynnin vastaisessa menettelyssä tarjotun sitoumuksen hyväksymisestä

text:
               3.8.2013

               FI

               Euroopan unionin virallinen lehti

               L 209/26

         KOMISSION PÄÄTÖS,
   annettu 2 päivänä elokuuta 2013,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuontia koskevassa polkumyynnin vastaisessa menettelyssä tarjotun sitoumuksen hyväksymisestä
   (2013/423/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 7, 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Komissio otti asetuksella (EU) N:o 513/2013 (2) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonnissa.

         B.   SITOUMUS

   1.   Tarjottu sitoumus

               (2)

               Väliaikaisten polkumyyntitoimenpiteiden hyväksymisen jälkeen yhteistyössä toimineiden vientiä harjoittavien tuottajien ryhmä, mukaan luettuna niihin Kiinassa ja Euroopan unionissa etuyhteydessä olevat yritykset, ja Kiinan koneiden ja elektroniikan tuonti- ja vientikauppakamari (China Chamber of Commerce for Import and Export of Machinery and Electronic Products), jäljempänä ’CCCME’, tarjosivat yhteisen hintasitoumuksen perusasetuksen 8 artiklan 1 kohdan mukaisesti. Kiinan viranomaiset tukivat sitoumustarjousta.

         2.   Tarjotun sitoumuksen arviointi

               (3)

               Tarjottua sitoumusta tutkittiin ottaen huomioon sitoumustarjouksen toimittamisajankohdan ja väliaikaisten toimenpiteiden käyttöönottoon johtaneen tutkimuksen tutkimusajankohdan välillä markkinaolosuhteissa tapahtuneet muutokset. Todetut muutokset koskevat sekä hintatason että kulutuksen laskua unionin markkinoilla ja liittyvät moniin tekijöihin, jotka tulivat esille ja jotka analysoitiin väliaikaisten toimenpiteiden käyttöönottoon johtaneessa tutkimuksessa.

               (4)

               Hintatasojen muutokset voidaan toisinaan ottaa sitoumuksessa huomioon indeksointimenetelmällä, joka sitoo yhteen vähimmäistuontihinnat ja tunnustetut, julkisesti saatavilla olevissa lähteissä ilmoitetut raaka-aineiden hinnat. Käsillä olevassa tapauksessa raaka-aineiden hintojen ja lopullisten tuotteiden hintojen välille ei kuitenkaan voitu vahvistaa yhteyttä, jonka perusteella indeksointimenetelmä olisi luotettava. Hintatasojen muuttumisen vahvistamiseksi oli sovellettava vaihtoehtoista menetelmää ja viitteenä käytettiin kyseiseen sektoriin erikoistuneita kattavia ja julkisesti saatavilla olevia tietokantoja (Bloomberg (3) ja pvXchange (4)).

               (5)

               Sen varmistamiseksi, että sitoumus on mahdollista toteuttaa, kiinalaiset viejät esittivät yhteisen sitoumustarjouksen, joka käsittää yhden vähimmäistuontihinnan aurinkosähkömoduuleille ja yhden niiden kullekin keskeiselle komponentille (kennot ja kiekot).

               (6)

               Jotta voidaan vähentää kanavoinnin riskiä ja mahdollistaa sitoumukseen osallistuvien viejien määrän seuranta käytännössä, kiinalaiset viejät tarjoutuivat varmistamaan, että sitoumuksen puitteissa tapahtuvan tuonnin määrä pysyy vuotuisella tasolla, joka vastaa suurin piirtein niiden nykyistä markkinaosuutta.

               (7)

               Viejät ovat tarjonneet hintasitoumusta. Komissio on analysoinut muun muassa nykyiset vientihinnat ja väliaikaisen tullin suuruuden arvioidakseen, voidaanko polkumyynnin vahingolliset vaikutukset poistaa hintasitoumuksella. Tämän perusteella todettiin, että hintasitoumus poistaa polkumyynnin vahingolliset vaikutukset.

               (8)

               Näin ollen polkumyynnin vahingolliset vaikutukset poistetaan hintasitoumuksella, joka kattaa tietyn vuotuisen tuontitason, ja lisäksi väliaikaisella arvotullilla, joka kannetaan edellä 6 kappaleessa tarkoitetun vuotuisen tason ylittävästä tuonnista.

               (9)

               Lisäksi CCCME toimittaa komissiolle säännöllisesti yksityiskohtaiset tiedot yhteisen sitoumuksen esittäneiden yritysten myynnistä unioniin, jolloin komissio pystyy valvomaan sitoumusta tehokkaasti. Kun otetaan huomioon CCCME:n aktiivinen rooli, Kiinan viranomaisten antama tuki ja edellä (6) kappaleessa tarkoitettu turvaverkko vuotuisen tuontitason muodossa, komissio katsoo, että kiertämisen vaara on vähäinen ja vaaraa tärkeämpi on varmistaa unionin markkinoiden toimitusvarmuus.

         C.   OSAPUOLTEN HUOMAUTUKSET JA SITOUMUKSEN HYVÄKSYMINEN

   1.   Osapuolten huomautukset

               (10)

               Sitoumustarjous on toimitettu kaikille osapuolille. Tähän mennessä sen hyväksymistä ei ole vastustettu.

               (11)

               Edellä esitetyn perusteella vientiä harjoittavien tuottajien tarjoama sitoumus voidaan hyväksyä. Asianomaisille yrityksille ja CCCME:lle on ilmoitettu olennaiset tosiasiat, huomiot ja velvoitteet, joihin hyväksyntä perustuu.

               (12)

               Jotta komissio voi valvoa sitoumuksen noudattamista tehokkaasti, esitettäessä vapaaseen liikkeeseen luovutusta koskeva pyyntö asianomaiselle tulliviranomaiselle polkumyyntitullista vapautuksen edellytyksenä on, että

                           a)

                           tämän päätöksen liitteessä mainittu yritys esittää kauppalaskun, johon sisältyvät ainakin asetuksen (EU) N:o 513/2013 liitteessä II tarkoitetut tiedot, sekä CCCME:n antaman todistuksen, johon sisältyvät ainakin mainitun asetuksen liitteessä III tarkoitetut tiedot;

                           b)

                           tämän päätöksen liitteessä mainittu yritys on valmistanut asianomaiset tuontitavarat, lähettänyt ne joko siihen etuyhteydessä olevalle unionissa toimivalle yritykselle, joka toimii tuojana ja luovuttaa tuotteet vapaaseen liikkeeseen unionissa, tai ensimmäiselle riippumattomalle asiakkaalle, joka toimii tuojana ja luovuttaa tuotteet vapaaseen liikkeeseen unionissa, sekä laskuttanut niistä suoraan tai siihen etuyhteydessä olevan yrityksen kautta;

                           c)

                           tullille tulliselvitystä varten esitettävät tavarat vastaavat tarkoin kauppalaskussa olevaa kuvausta.

               (13)

               Mikäli tällaista laskua ja todistusta ei esitetä tai ne eivät vastaa tullille esitettyä tuotetta tai mikäli esitetään kauppalasku, joka sisältää ainakin asetuksen (EU) N:o 513/2013 liitteessä IV tarkoitetut tiedot, tuotteista on maksettava asiamukainen polkumyyntitulli.

               (14)

               Aina kun komissio peruuttaa sitoumuksen hyväksynnän rikkomuksen seurauksena perusasetuksen 8 artiklan 9 kohdan nojalla viitaten kyseiseen tuontitapahtumaan ja ilmoittaen, ettei siihen liittyvä sitoumuslasku ole pätevä, tullivelka syntyy vapaaseen liikkeeseen luovutusta koskevan ilmoituksen vastaanottohetkellä.

               (15)

               Tuojien pitäisi olla tietoisia siitä, että tullivelka voi syntyä tavanomaisen kaupallisen riskin tavoin vapaaseen liikkeeseen luovutusta koskevan ilmoituksen vastaanottohetkellä, kuten 11 ja 12 kappaleessa kuvataan, vaikka komissio olisikin hyväksynyt sitoumuksen valmistajalta, jolta tuojat ostivat tuotteita suoraan tai välillisesti.

               (16)

               Tulliviranomaisten olisi perusasetuksen 14 artiklan 7 kohdan mukaisesti ilmoitettava viipymättä komissiolle kaikista tapauksista, joissa havaitaan viitteitä sitoumuksen rikkomisesta.

               (17)

               Jos sitoumusta rikotaan tai se peruutetaan tai jos komissio peruu sitoumukselle antamansa hyväksynnän, perusasetuksen 7 artiklan mukaisesti käyttöön otettua väliaikaista polkumyyntitullia aletaan soveltaa perusasetuksen 8 artiklan 9 kohdan nojalla ilman eri toimenpiteitä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään tämän päätöksen liitteessä mainittujen vientiä harjoittavien tuottajien yhdessä Kiinan koneiden ja elektroniikan tuonti- ja vientikauppakamarin (CCCME) kanssa Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuontia koskevan polkumyynnin vastaisen menettelyn yhteydessä tarjoama sitoumus.
   2 artikla
   Tämä päätös tulee voimaan 6 päivänä elokuuta 2013.

      Tehty Brysselissä 2 päivänä elokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 51.

      (2)  EUVL L 152, 5.6.2013, s. 5.

      (3)  Tiedot ovat maksullisia ja vain Bloomberg Professional Service -palvelun tilaajien käytettävissä.

      (4)  http://www.pvxchange.com/

      LIITE
      Luettelo yrityksistä:

                  Yrityksen nimi

                  Taric-lisäkoodi

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd

                  B805

                  Changzhou NESL Solartech Co. Ltd

                  B806

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co. Ltd

                  B813

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  Era Solar Co. Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co. Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co.,Ltd.

                  B863

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/EY: Euroopan keskuspankin päätös, tehty 28 päivänä lokakuuta 2008 , euron käyttöönottoon Slovakiassa liittyvistä siirtymäsäännöksistä, jotka koskevat Euroopan keskuspankin soveltamia vähimmäisvarantoja (EKP/2008/14)

text:
               29.11.2008

               FI

               Euroopan unionin virallinen lehti

               L 319/73

      EUROOPAN KESKUSPANKIN PÄÄTÖS,
   tehty 28 päivänä lokakuuta 2008,
   euron käyttöönottoon Slovakiassa liittyvistä siirtymäsäännöksistä, jotka koskevat Euroopan keskuspankin soveltamia vähimmäisvarantoja
   (EKP/2008/14)
   (2008/892/EY)
   EUROOPAN KESKUSPANKIN JOHTOKUNTA, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 19.1 artiklan ja 47.2 artiklan ensimmäisen luetelmakohdan,
   ottaa huomioon Euroopan keskuspankin soveltamista vähimmäisvarannoista 23 päivänä marraskuuta 1998 annetun neuvoston asetuksen (EY) N:o 2531/98 (1),
   ottaa huomioon vähimmäisvarantojen soveltamisesta 12 päivänä syyskuuta 2003 annetun Euroopan keskuspankin asetuksen (EY) N:o 1745/2003 (EKP/2003/9) (2),
   ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (3),
   ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (4) ja erityisesti sen 5 artiklan 1 kohdan ja 6 artiklan 4 kohdan,
   ottaa huomioon rahalaitossektorin konsolidoidusta taseesta 22 päivänä marraskuuta 2001 annetun Euroopan keskuspankin asetuksen (EY) N:o 2423/2001 (EKP/2001/13) (5),
   sekä katsoo seuraavaa:

               (1)

               Euron käyttöönotto Slovakiassa 1 päivänä tammikuuta 2009 merkitsee sitä, että Slovakiassa sijaitseviin luottolaitoksiin ja luottolaitosten sivukonttoreihin sovelletaan varantovelvoitetta tästä ajankohdasta lähtien.

               (2)

               Näiden laitosten liittyminen eurojärjestelmän vähimmäisvarantojärjestelmään edellyttää siirtymäsäännösten hyväksymistä, jotta luottolaitokset voidaan integroida sujuvasti ilman, että rahaliittoon osallistuvissa jäsenvaltioissa, Slovakia mukaan luettuna, oleville luottolaitoksille asetettaisiin suhteettomia rasitteita.

               (3)

               EKPJ:n perussäännön 5 artiklan ja Euroopan yhteisön perustamissopimuksen 10 artiklan nojalla jäsenvaltiot ovat velvollisia suunnittelemaan ja toteuttamaan kansallisella tasolla kaikki asianmukaiset toimenpiteet EKP:n tilastovaatimusten edellyttämien tilastotietojen keräämiseksi ja tilastointiin liittyvien valmistelujen suorittamiseksi ajoissa euron käyttöönottoa varten,

         ON PÄÄTTÄNYT SEURAAVAA:
   1 artikla
   Määritelmät
   Käsitteitä ”laitos”, ”varantovelvoite”, ”pitoajanjakso”, ”varantopohja” ja ”rahaliittoon osallistuva jäsenvaltio” käytetään tässä päätöksessä samassa merkityksessä kuin asetuksessa (EY) N:o 1745/2003 (EKP/2003/9).
   2 artikla
   Slovakiassa sijaitsevia laitoksia koskevat siirtymäsäännökset
   1.   Poiketen siitä, mitä asetuksen (EY) N:o 1745/2003 (EKP/2003/9) 7 artiklassa säädetään, Slovakiassa sijaitsevia laitoksia koskee siirtymäpitoajanjakso 1 päivästä tammikuuta 200920 päivään tammikuuta 2009.
   2.   Kunkin Slovakiassa sijaitsevan laitoksen varantopohja siirtymäpitoajanjaksolle määritellään 31 päivänä lokakuuta 2008 päivätyn taseen tietojen perusteella. Slovakiassa sijaitsevat laitokset ilmoittavat varantopohjansa Národná banka Slovenskalle EKP:n raha- ja pankkitilastointia koskevan tiedonkeruun mukaisesti siten kuin asetuksessa (EY) N:o 2423/2001 (EKP/2001/13) säädetään. Slovakiassa sijaitsevat laitokset, joita koskee asetuksen (EY) N:o 2423/2001 (EKP/2001/13) 2 artiklan 2 kohdan mukainen poikkeus, laskevat varantopohjan siirtymäpitoajanjaksolle 30 päivänä syyskuuta 2008 päivätyn taseensa perusteella.
   3.   Siirtymäpitoajanjakson osalta joko Slovakiassa sijaitseva laitos tai Národná banka Slovenska laskee kyseistä laitosta koskevan vähimmäisvarannon. Vähimmäisvarannon laskeva osapuoli toimittaa laskelmansa toiselle osapuolelle niin, että tälle jää riittävästi aikaa tarkistaa se ja toimittaa sitä koskevat korjaukset. Molemmat osapuolet vahvistavat lasketun vähimmäisvarantovelvoitteen mahdollisesti siihen tehtyine korjauksineen viimeistään 9 päivänä joulukuuta 2008. Mikäli laskelman vastaanottanut osapuoli ei vahvista vähimmäisvarannon määrää viimeistään 9 päivänä joulukuuta 2008, kyseisen osapuolen katsotaan hyväksyneen lasketun vähimmäisvarannon soveltamisen siirtymäpitoajanjaksona.
   4.   Slovakiassa sijaitseviin laitoksiin sovelletaan 3 artiklan 2–4 kohtaa soveltuvin osin, siten että nämä laitokset voivat ensimmäisen pitoajanjaksonsa aikana vähentää varantopohjastaan velat Slovakiassa sijaitseville laitoksille, vaikka tällaiset laitokset eivät vähimmäisvarantoja laskettaessa ole asetuksen (EY) N:o 1745/2003 (EKP/2003/9) 2 artiklan 3 kohdassa tarkoitetussa varantovelvoitteen alaisten laitosten luettelossa.
   3 artikla
   Muissa rahaliittoon osallistuvissa jäsenvaltioissa sijaitsevia laitoksia koskevat siirtymäsäännökset
   1.   Slovakiassa sijaitsevia laitoksia koskeva siirtymäpitoajanjakso ei vaikuta siihen pitoajanjaksoon, jota sovelletaan asetuksen (EY) N:o 1745/2003 (EKP/2003/9) 7 artiklan mukaisesti muissa rahaliittoon osallistuvissa jäsenvaltioissa sijaitseviin laitoksiin.
   2.   Muissa rahaliittoon osallistuvissa jäsenvaltioissa sijaitsevat laitokset voivat päättää vähentää varantopohjastaan velat Slovakiassa sijaitseville laitoksille 10 päivän joulukuuta 2008 ja 20 päivän tammikuuta 2009 välisenä pitoajanjaksona sekä 21 päivän tammikuuta ja 10 päivän helmikuuta 2009 välisenä pitoajanjaksona, vaikka tällaiset laitokset eivät vähimmäisvarantovelvoitetta laskettaessa ole asetuksen (EY) N:o 1745/2003 (EKP/2003/9) 2 artiklan 3 kohdassa tarkoitetussa varantovelvoitteen alaisten laitosten luettelossa.
   3.   Muissa rahaliittoon osallistuvissa jäsenvaltioissa sijaitsevien laitosten, jotka haluavat vähentää velat Slovakiassa sijaitseville laitoksille, on laskettava vähimmäisvarantonsa määrä 31 päivänä lokakuuta 2008 päivätyn taseen perusteella 10 päivän joulukuuta 2008 ja 20 päivän tammikuuta 2009 välisen pitoajanjakson osalta ja 30 päivänä marraskuuta 2008 päivätyn taseen perusteella 21 päivän tammikuuta ja 10 päivän helmikuuta 2009 välisen pitoajanjakson osalta sekä ilmoitettava tiedot asetuksen (EY) N:o 2423/2001 (EKP/2001/13) liitteessä I olevan taulukon 1 viidennen alaviitteen mukaisessa taulukossa, jossa Slovakiassa sijaitsevat laitokset esitetään jo EKP:n vähimmäisvarantojärjestelmään kuuluvina laitoksina.
   Tämä ei kuitenkaan vaikuta laitosten velvollisuuteen toimittaa tilastotiedot kyseisiltä ajanjaksoilta asetuksen (EY) N:o 2423/2001 (EKP/2001/13) liitteessä I olevan taulukon 1 mukaisesti, jossa Slovakiassa sijaitsevien laitosten tiedot esitetään vielä kohdassa ”Ulkomaat”.
   Taulukot ilmoitetaan asetuksessa (EY) N:o 2423/2001 (EKP/2001/13) asetettujen määräaikojen ja menettelyjen mukaisesti.
   4.   Joulukuussa 2008, tammikuussa 2009 ja helmikuussa 2009 alkavien pitoajanjaksojen osalta muissa rahaliittoon osallistuvissa jäsenvaltioissa sijaitsevien laitosten, joita koskee asetuksen (EY) N:o 2423/2001 (EKP/2001/13) 2 artiklan 2 kohdan mukainen poikkeus ja jotka haluavat vähentää velat Slovakiassa sijaitseville laitoksille, on laskettava vähimmäisvarantonsa määrä 30 päivänä syyskuuta 2008 päivätyn taseen perusteella ja ilmoitettava tiedot asetuksen (EY) N:o 2423/2001 (EKP/2001/13) liitteessä I olevan taulukon 1 viidennen alaviitteen mukaisessa taulukossa, jossa Slovakiassa sijaitsevat laitokset esitetään jo EKP:n vähimmäisvarantojärjestelmään kuuluvina laitoksina.
   Tämä ei kuitenkaan vaikuta laitosten velvollisuuteen toimittaa tilastotiedot kyseisiltä ajanjaksoilta asetuksen (EY) N:o 2423/2001 (EKP/2001/13) liitteessä I olevan taulukon 1 mukaisesti, jossa Slovakiassa sijaitsevien laitosten tiedot esitetään vielä kohdassa ”Ulkomaat”.
   Taulukot ilmoitetaan asetuksessa (EY) N:o 2423/2001 (EKP/2001/13) asetettujen määräaikojen ja menettelyjen mukaisesti.
   4 artikla
   Voimaantulo ja soveltaminen
   1.   Tämä päätös on osoitettu Národná banka Slovenskalle, Slovakiassa sijaitseville laitoksille ja muissa rahaliittoon osallistuvissa jäsenvaltioissa sijaitseville laitoksille.
   2.   Tämä päätös tulee voimaan 1 päivänä marraskuuta 2008.
   3.   Ellei tässä päätöksessä toisin säädetä, sovelletaan asetusten (EY) N:o 1745/2003 (EKP/2003/9) ja (EY) N:o 2423/2001 (EKP/2001/13) säännöksiä.

      Tehty Frankfurt am Mainissa 28 päivänä lokakuuta 2008.

            EKP:n puheenjohtaja

         Jean-Claude TRICHET

      (1)  EYVL L 318, 27.11.1998, s. 1.

      (2)  EUVL L 250, 2.10.2003, s. 10.

      (3)  EYVL L 318, 27.11.1998, s. 4.

      (4)  EYVL L 318, 27.11.1998, s. 8.

      (5)  EYVL L 333, 17.12.2001, s. 1.


Avis juridique important

|

31996D0556

96/556/EY: Neuvoston päätös, tehty 16 päivänä syyskuuta 1996, neljän varsinaisen jäsenen ja kahdeksan varajäsenen nimeämisestä alueiden komiteaan

Virallinen lehti nro L 243 , 24/09/1996 s. 0036 - 0037

NEUVOSTON PÄÄTÖS,tehty 16 päivänä syyskuuta 1996,neljän varsinaisen jäsenen ja kahdeksan varajäsenen nimeämisestä alueiden komiteaan (96/556/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon neuvoston 26 päivänä tammikuuta 1994 (1) ja 23 päivänä tammikuuta 1995 (2) tekemän päätöksen varsinaisten jäsenten ja varajäsenten nimeämisestä alueiden komiteaan,sekä katsoo, että neuvosto on saanut tiedon, että alueiden komiteassa on vapautunut neljä varsinaisen jäsenen ja kahdeksan varajäsenen paikkaa varsinaisen jäsenen Norbert De Batselierin erottua 18. joulukuuta 1995, varsinaisen jäsenen Hugo Weckxin erottua 1. heinäkuuta 1996, varsinaisen jäsenen Michel Lebrunin erottua 3. syyskuuta 1996 ja varsinaisen jäsenen Tarcisio Grandin erottua 25. heinäkuuta 1996 sekä varajäsenen Antonio Gómez Fayrenin erottua 2. syyskuuta 1996, varajäsenen Theo Kelchtermansin erottua 1. heinäkuuta 1996, varajäsenen Lode Hancken erottua 19. kesäkuuta 1996, varajäsenen Louis Vanvelthovenin erottua 1. heinäkuuta 1996, varajäsenen Stefaan De Clerckin erottua 1. heinäkuuta 1996, varajäsenen Herman Suykerbuykin erottua 10. syyskuuta 1996, varajäsenen Jean-Claude Van Cauwenberghen erottua 3. syyskuuta 1996 ja varajäsenen Carlo Andreottin erottua 10. syyskuuta 1996,ottaa huomioon Belgian, Italian ja Espanjan hallitusten ehdotukset,ON PÄÄTTÄNYT SEURAAVAA:Ainoa artikla 1. Nimetään Eddy Baldewijns alueiden komitean varsinaiseksi jäseneksi Norbert De Batselierin tilalle tämän jäljellä olevaksi toimikaudeksi eli 25 päivään tammikuuta 1998,2. Nimetään Herman Suykerbuyk alueiden komitean varsinaiseksi jäseneksi Hugo Weckxin tilalle tämän jäljellä olevaksi toimikaudeksi eli 25 päivään tammikuuta 1998,3. Nimetään Karel De Gucht alueiden komitean varsinaiseksi jäseneksi Michel Lebrunin tilalle tämän jäljellä olevaksi toimikaudeksi eli 25 päivään tammikuuta 1998,4. Nimetään Carlo Andreotti alueiden komitean varsinaiseksi jäseneksi Tarcisio Grandin tilalle tämän jäljellä olevaksi toimikaudeksi eli 25 päivään tammikuuta 1998,5. Nimetään Freddy Sarens alueiden komitean varajäseneksi Theo Kelchtermansin tilalle tämän jäljellä olevaksi toimikaudeksi eli 25 päivään tammikuuta 1998,6. Nimetään Gilbert Bossuyt alueiden komitean varajäseneksi Lode Hancken tilalle tämän jäljellä olevaksi toimikaudeksi eli 25 päivään tammikuuta 1998,7. Nimetään Peter Vanvelthoven alueiden komitean varajäseneksi Louis Vanvelthovenin tilalle tämän jäljellä olevaksi toimikaudeksi eli 25 päivään tammikuuta 1998,8. Nimetään Paul Dumez alueiden komitean varajäseneksi Stefaan De Clerckin tilalle tämän jäljelle olevaksi toimikaudeksi eli 25 päivään tammikuuta 1998,9. Nimetään Hugo Van Rompaye alueiden komitean varajäseneksi Herman Suykerbuykin tilalle tämän jäljellä olevaksi toimikaudeksi eli 25 päivään tammikuuta 1998,10. Nimetään Willy Burgeon alueiden komitean varajäseneksi Jean-Claude Van Cauwenberghen tilalle tämän jäljellä olevaksi toimikaudeksi eli 25 päivään tammikuuta 1998,11. Nimetään Tarcisio Grandi alueiden komitean varajäseneksi Carlo Andreottin tilalle tämän jäljellä olevaksi toimikaudeksi eli 25 päivään tammikuuta 1998,12. Nimetään Juan Antonio Megías García alueiden komitean varajäseneksi Antonio Gómez Fayrenin tilalle tämän jäljellä olevaksi toimikaudeksi eli 25 päivään tammikuuta 1998.Tehty Brysselissä 16 päivänä syyskuuta 1996.Neuvoston puolestaI. YATESPuheenjohtaja(1) EYVL N:o L 31, 4.2.1994, s. 29(2) EYVL N:o L 25, 2.2.1995, s. 20


title: Neuvoston päätös 2011/318/YUTP, annettu 31 päivänä maaliskuuta 2011 , Amerikan yhdysvaltojen osallistumista Euroopan unionin kriisinhallintaoperaatioihin koskevan Amerikan yhdysvaltojen ja Euroopan unionin välisen puitesopimuksen allekirjoittamisesta ja tekemisestä#Amerikan yhdysvaltojen ja Euroopan unionin välinen puitesopimus Amerikan yhdysvaltojen osallistumisesta Euroopan unionin kriisinhallintaoperaatioihin

text:
               31.5.2011

               FI

               Euroopan unionin virallinen lehti

               L 143/1

         NEUVOSTON PÄÄTÖS 2011/318/YUTP,
   annettu 31 päivänä maaliskuuta 2011,
   Amerikan yhdysvaltojen osallistumista Euroopan unionin kriisinhallintaoperaatioihin koskevan Amerikan yhdysvaltojen ja Euroopan unionin välisen puitesopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan, sekä Euroopan unionin toiminnasta tehdyn sopimuksen ja erityisesti sen 218 artiklan 5 ja 6 kohdan,
   ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
   sekä katsoo seuraavaa:

               (1)

               Edellytykset, jotka koskevat kolmansien valtioiden osallistumista unionin kriisinhallintaoperaatioihin, olisi määrättävä sopimuksessa, jolla luodaan puitteet tällaiselle mahdolliselle tulevalle osallistumiselle, sen sijaan, että edellytykset määriteltäisiin tapauskohtaisesti kunkin operaation osalta.

               (2)

               Neuvoston tehtyä 26 päivänä huhtikuuta 2010 päätöksen neuvottelujen aloittamista koskevasta valtuutuksesta korkea edustaja on neuvotellut Amerikan yhdysvaltojen ja Euroopan unionin välisen puitesopimuksen, joka koskee Amerikan yhdysvaltojen osallistumista Euroopan unionin kriisinhallintaoperaatioihin, jäljempänä ’sopimus’.

               (3)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Amerikan yhdysvaltojen ja Euroopan unionin välinen puitesopimus Amerikan yhdysvaltojen osallistumisesta Euroopan unionin kriisinhallintaoperaatioihin, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Sopimusta sovelletaan sen allekirjoittamispäivästä alkaen väliaikaisesti, kunnes sen tekemisen edellyttämät menettelyt on saatu päätökseen (1).
   4 artikla
   Neuvoston puheenjohtaja tekee sopimuksen 10 artiklan 1 kohdassa määrätyn ilmoituksen unionin puolesta.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä maaliskuuta 2011.

            Neuvoston puolesta

            Puheenjohtaja

         VÖLNER P.

      (1)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.

      KÄÄNNÖS
      Amerikan yhdysvaltojen ja Euroopan unionin
      VÄLINEN PUITESOPIMUS
      Amerikan yhdysvaltojen osallistumisesta Euroopan unionin kriisinhallintaoperaatioihin
      AMERIKAN YHDYSVALLAT, jäljempänä ’YHDYSVALLAT’
      ja
      EUROOPAN UNIONI, jäljempänä ’EU’ tai ’EUROOPAN UNIONI’,
      jäljempänä yhdessä ’osapuolet’, jotka
      Katsovat seuraavaa:
      Euroopan unioni voi päättää toteuttaa toimia kriisinhallinnan alalla.
      Kahden viimeisen vuosikymmenen aikana hallitukset ja monenväliset järjestöt ovat pyrkineet lisääntyvässä määrin käyttämään keinoja, joilla vähennetään konfliktien esiintymistä maailmassa.
      Yhdysvaltojen ja EU:n yhteisenä tahtona on edistää rauhanomaista sovintoa sekä helpottaa jälleenrakentamista ja vakauttamista jakamalla vastuu kriisinhallintaoperaatioissa, ja ne uskovat, että tällaisilla EU:n operaatioilla on paremmat mahdollisuudet onnistua, jos Yhdysvaltojen asiantuntijoita osallistuu niihin.
      Yhdysvallat ja EU haluavat vahvistaa yleiset edellytykset, jotka koskevat Yhdysvaltojen osallistumista Euroopan unionin kriisinhallintaoperaatioihin, tekemällä sopimuksen, jossa luodaan puitteet tällaiselle mahdolliselle tulevalle osallistumiselle, sen sijaan, että edellytykset määriteltäisiin tapauskohtaisesti kunkin operaation osalta.
      OVAT SOPINEET SEURAAVAA:
      1 artikla
      Osallistumiseen liittyvät päätökset
      1.   Euroopan unionin tehtyä päätöksen kutsua Yhdysvallat osallistumaan EU:n kriisinhallinta-operaatioon ja Yhdysvaltojen päätettyä osallistua siihen Yhdysvallat ilmoittaa Euroopan unionille, millä tavoin se ehdottaa osallistuvansa operaatioon. Yhdysvaltojen päätös osallistua EU:n kriisinhallintaoperaatioon merkitsee sen suostumusta noudattaa siinä neuvoston päätöksessä asetettuja ehtoja, jonka nojalla EU on päättänyt toteuttaa kyseisen operaation, jäljempänä ’neuvoston päätös’.
      2.   Euroopan unioni ja Yhdysvallat neuvottelevat Yhdysvaltojen tekemästä osallistumista koskevasta ehdotuksesta, myös sen mahdollisesta osallistumisesta operaation toimintatalousarvioon, ja jos ne ovat yhtä mieltä osallistumisesta, se toteutetaan tämän sopimuksen määräysten ja osapuolten sopimien asianomaisten täytäntöönpanojärjestelyjen mukaisesti.
      3.   Yhdysvaltojen osallistuminen EU:n kriisinhallintaoperaatioihin ei rajoita Euroopan unionin päätöksenteon riippumattomuutta eikä vaikuta siihen, että Yhdysvallat tekee päätökset osallistumisestaan EU:n kriisinhallintaoperaatioon tapauskohtaisesti.
      4.   Euroopan unioni ilmoittaa Yhdysvalloille etukäteen, jos se päättää muuttaa 1 artiklassa tarkoitettua neuvoston päätöstä taikka hyväksyä tai muuttaa asianomaisia täytäntöönpanojärjestelyjä.
      5.   Yhdysvallat voi omasta aloitteestaan tai EU:n pyynnöstä ja osapuolten neuvoteltua asiasta milloin tahansa vetäytyä kokonaan tai osittain EU:n kriisinhallintaoperaatioon osallistumisesta.
      2 artikla
      Soveltamisala
      1.   Jolleivät osapuolet kirjallisesti toisin sovi, tätä sopimusta sovelletaan vain niihin EU:n kriisinhallintaoperaatioihin, joihin Yhdysvallat osallistuu tämän sopimuksen allekirjoittamispäivän jälkeen, eikä sillä ole vaikutusta voimassa oleviin sopimuksiin, joilla säännellään Yhdysvaltojen osallistumista EU:n kriisinhallintaoperaatioon.
      2.   Tämä sopimus koskee vain Yhdysvaltojen siviilihenkilöstön, -yksiköiden ja -voimavarojen osallistumista EU:n kriisinhallintaoperaatioihin, jäljempänä ’Yhdysvaltojen osasto’.
      3 artikla
      Henkilöstön ja yksiköiden asema
      1.   EU:n kriisinhallintaoperaatioon määrätyn Yhdysvaltojen osaston asemaan ja erityisesti sen nauttimiin erioikeuksiin ja vapauksiin sovelletaan EU:n ja sen valtion, jossa operaatio toteutetaan, välillä tehtyä operaation asemaa koskevaa sopimusta edellyttäen, että a) Yhdysvalloille annetaan mahdollisuus tarkastella operaation asemaa koskevaa sopimusta ennen operaatioon osallistumista koskevan päätöksen tekemistä ja b), ellei operaation asemaa koskevaa sopimusta ole tehty siihen mennessä kun sitä tarvitaan tuohon tarkasteluun, osapuolet neuvottelevat ja sopivat asianmukaisesta vaihtoehtoisesta Yhdysvaltojen osaston asemaa koskevasta järjestelystä ennen sen lähettämistä, tämän kuitenkaan rajoittamatta EU:lle kuuluvaa yleistä vastuuta sopia isäntämaan kanssa EU:n henkilöstön ja yksiköiden asemaa koskevista järjestelyistä.
      2.   Sen maan tai maiden, jossa tai joissa operaatio toteutetaan, ulkopuolella sijaitsevissa esikunta- tai johtoyksiköissä palvelevan Yhdysvaltojen osaston asemaan sovelletaan tarvittaessa esikunta- ja johtoyksiköiden tai asianomaisen yhden tai useamman valtion ja Yhdysvaltojen välillä sovittuja järjestelyjä.
      3.   Yhdysvalloilla on oikeus omien lakiensa ja säännöstensä sallimissa rajoissa käyttää lainkäyttövaltaa omaan lähetettyyn henkilöstöönsä siinä maassa, jossa operaatio toteutetaan.
      4.   Yhdysvallat vastaa Yhdysvaltain lainsäädännön mukaisesti EU:n kriisinhallintaoperaatioon osallistumiseen liittyvien, sen henkilöstön jäsenen esittämien tai jäsentä koskevien vaatimusten ratkaisemisesta. Tämä määräys ei merkitse luopumista Yhdysvaltojen täysivaltaisesta koskemattomuudesta. Millään tässä sopimuksessa olevalla ei ole tarkoitus antaa lainkäyttövaltaa sellaiselle tuomioistuimelle, jolla tuollaista lainkäyttövaltaa ei vielä ole, tai luoda sellaisessa tuomioistuimessa Yhdysvaltoja vastaan täytäntöönpanokelpoinen oikeus.
      5.   Osapuolet sopivat luopuvansa toisiaan kohtaan kaikista vaatimuksista (sopimusperusteisia lukuun ottamatta), jotka perustuvat sellaisen omaisuuden vahingoittumiseen, menetykseen tai tuhoutumiseen, jonka jompikumpi osapuoli omistaa tai jota jompikumpi osapuoli käyttää, tai jommankumman osapuolen henkilöstön loukkaantumiseen tai kuolemaan, joka on aiheutunut henkilöstön suorittaessa tämän sopimuksen mukaisiin toimiin liittyviä virallisia tehtäviään, paitsi jos on kyse törkeästä huolimattomuudesta tai tahallisesta menettelystä.
      6.   Yhdysvallat sitoutuu antamaan tämän sopimuksen allekirjoittamisen yhteydessä julistuksen, joka koskee vastavuoroista vaatimuksista luopumista niitä EU:n jäsenvaltioita kohtaan, jotka osallistuvat sellaiseen EU:n kriisinhallintaoperaatioon, johon Yhdysvallat osallistuu.
      7.   Euroopan unioni sitoutuu varmistamaan, että EU:n jäsenvaltiot antavat tämän sopimuksen allekirjoittamisen yhteydessä julistuksen, joka koskee sellaisista vaatimuksista luopumista, jotka liittyvät Yhdysvaltojen tulevaan osallistumiseen EU:n kriisinhallintaoperaatioon.
      4 artikla
      Turvaluokitellut tiedot
      Amerikan yhdysvaltojen hallituksen ja Euroopan unionin välillä Washingtonissa 30 päivänä huhtikuuta 2007 tehtyä turvallisuusluokiteltuja tietoja koskevaa sopimusta sovelletaan EU:n kriisinhallintaoperaatioiden yhteydessä.
      5 artikla
      Operaatioon osallistuminen
      1.   Yhdysvallat pyrkii erityisin ohjein varmistamaan, että osana sen osallistumista EU:n kriisinhallintaoperaatioihin lähetetty henkilöstö, jäljempänä ’lähetetty henkilöstö’, suorittaa tehtävänsä tavalla, joka on 1 artiklassa tarkoitetun neuvoston päätöksen, operaatiosuunnitelman ja asiaankuuluvien täytäntöönpanotoimenpiteiden mukainen ja niitä täysin tukeva.
      2.   Yhdysvallat neuvottelee EU:n kanssa hyvissä ajoin kaikista muutoksista, jotka koskevat sen tämän sopimuksen nojalla tapahtuvaa osallistumista EU:n kriisinhallintaoperaatioon.
      3.   Lähetetyllä henkilöstöllä on oltava asianmukainen lääkärintodistus, ja tähän henkilöstöön kuuluville on annettava siitä jäljennös, joka on pyynnöstä esitettävä asianomaisille EU:n viranomaisille.
      6 artikla
      Johtamisjärjestely
      1.   Operaation toteutuksen aikana EU:n komentaja tai operaation johtaja valvoo ja ohjaa lähetetyn henkilöstön ja yksikköjen toimintaa.
      2.   Lähetetty henkilöstö ja yksiköt pysyvät Yhdysvaltojen yleisessä alaisuudessa.
      3.   Yhdysvallat pyrkii erityisin ohjein varmistamaan, että lähetetty henkilöstö suorittaa tehtävänsä ja käyttäytyy täysin operaation tavoitteiden mukaisesti ja EU:n komentajan tai operaation johtajan käskyjen ja ohjeiden mukaisesti.
      4.   Yhdysvalloilla on EU:n kriisinhallintaoperaation päivittäisessä toteuttamisessa samat oikeudet ja velvoitteet kuin operaatioon osallistuvilla Euroopan unionin jäsenvaltioilla.
      5.   EU:n komentaja tai operaation johtaja vastaa lähetetyn henkilöstön kurinpidollisesta valvonnasta. Mahdolliset kurinpitotoimet toteuttaa tarvittaessa Yhdysvallat.
      6.   Yhdysvallat nimeää yhteyspisteen, joka edustaa sen kansallista osastoa asianomaisessa EU:n kriisinhallintaoperaatiossa. Yhteyspiste raportoi operaation johtajalle kansallisista asioista ja vastaa osaston päivittäisestä kurinpidosta.
      7.   Päätöksen operaation lopettamisesta tekee Euroopan unioni, joka kuulee Yhdysvaltoja ennen päätöksen tekemistä, jos Yhdysvallat tällaista päätöstä harkittaessa osallistuu yhä EU:n siviilikriisinhallintaoperaatioon.
      7 artikla
      Rahoitusnäkökohdat
      1.   Yhdysvallat vastaa EU:n kriisinhallintaoperaatioon osallistumiseensa liittyvistä kustannuksista lukuun ottamatta niitä kustannuksia, jotka operaation toimintatalousarviossa kuuluvat yhteisiin kustannuksiin.
      2.   Euroopan unioni vapauttaa Yhdysvallat EU:n kriisinhallintaoperaation toimintatalousarvioon osallistumisesta, kun Euroopan unioni päättää, että Yhdysvallat osallistuu jo merkittävällä tavalla. Yhdysvalloille ilmoitetaan toimintatalousarvioon osallistumista koskevasta EU:n päätöksestä 1 artiklan 2 kohdassa tarkoitettujen neuvottelujen kuluessa.
      3.   Tämän sopimuksen mukainen Yhdysvaltojen osallistuminen EU:n kriisinhallintaoperaatioon määräytyy käytettävissä olevien määrärahojen mukaisesti.
      8 artikla
      Sopimuksen täytäntöönpanojärjestelyt
      Yhdysvaltojen ja Euroopan unionin asianomaiset viranomaiset allekirjoittavat tämän sopimuksen täytäntöönpanoa varten tarvittavat tekniset, rahoitukselliset ja hallinnolliset järjestelyt.
      9 artikla
      Riitojen ratkaiseminen
      Tämän sopimuksen tulkintaa tai soveltamista koskevat riidat ratkaistaan osapuolten välillä diplomaattisin keinoin.
      10 artikla
      Voimaantulo ja päättyminen
      1.   Tämä sopimus tulee voimaan sitä seuraavan kuukauden ensimmäisenä päivänä, jona osapuolet ovat ilmoittaneet toisilleen, että ne ovat saattaneet päätökseen tätä varten tarvittavat sisäiset menettelyt.
      2.   Tätä sopimusta sovelletaan väliaikaisesti sen allekirjoittamispäivästä alkaen.
      3.   Osapuolet tarkastelevat tätä sopimusta uudelleen säännöllisin väliajoin.
      4.   Tätä sopimusta voidaan muuttaa osapuolten keskinäisen kirjallisen sopimuksen perusteella.
      5.   Kumpi tahansa osapuoli voi saattaa tämän sopimuksen päättymään ilmoittamalla siitä kuusi kuukautta edeltäkäsin kirjallisesti toiselle osapuolelle.

         Tehty Washingtonissa kahtena kappaleena englannin kielellä seitsemäntenätoista päivänä toukokuuta vuonna kaksituhattayksitoista.

               Euroopan unionin puolesta

            C. ASHTON

               Amerikan yhdysvaltojen puolesta

            H. CLINTON

         JULISTUSTEN TEKSTI

            Euroopan unionin jäsenvaltioita koskeva teksti:
         ”Ne Euroopan unionin jäsenvaltiot, jotka soveltavat Euroopan unionin neuvoston päätöstä, joka koskee sellaista EU:n kriisinhallintaoperaatiota, johon Yhdysvallat osallistuu, aikovat omien oikeusjärjestelmiensä mukaisissa rajoissa mahdollisuuksien mukaan luopua esittämästä Yhdysvalloille korvausvaatimuksia, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

                     —

                     jos loukkaantumisen, kuoleman, vahingon tai menetyksen on aiheuttanut Yhdysvalloista olevan henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta menettelystä,

                     —

                     tai jos loukkaantuminen, kuolema, vahinko tai menetys on aiheutunut Yhdysvaltain omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Yhdysvalloista olevan EU:n kriisinhallintaoperaation henkilöstön jäsenen törkeästä huolimattomuudesta tai tahallisesta menettelystä.”

            Yhdysvaltoja koskeva teksti:
         ”Yhdysvallat, joka soveltaa EU:n kriisinhallintaoperaatiota koskevaa EU:n neuvoston päätöstä, aikoo oman oikeusjärjestelmänsä mukaisissa rajoissa mahdollisuuksien mukaan luopua vaatimuksista EU:n kriisinhallintaoperaatioon osallistuvaa valtiota kohtaan Yhdysvaltain henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen vuoksi, jonka se omistaa ja jota EU:n kriisinhallintaoperaatio käyttää,

                     —

                     jos loukkaantumisen, kuoleman, vahingon tai menetyksen on aiheuttanut henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta menettelystä, tai

                     —

                     tai jos loukkaantuminen, kuolema, vahinko tai menetys on aiheutunut EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta menettelystä.”


title: 2012/596/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan poliisiviraston talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/276

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan poliisiviraston talousarvion toteuttamisesta varainhoitovuonna 2010
   (2012/596/EU)
   EUROOPAN PARLAMENTTI, joka

               —

               ottaa huomioon Euroopan poliisiviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan poliisiviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (3) ja erityisesti sen 43 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0111/2012),

               1.

               myöntää Euroopan poliisiviraston johtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 179.

      (2)  EYVL L 248, 16.9.2002, s. 1.

      (3)  EUVL L 121, 15.5.2009, s. 37.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiviraston talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan poliisiviraston lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan poliisiviraston tilinpäätöksestä varainhoitovuodelta 2010 sekä viraston vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (3) ja erityisesti sen 43 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0111/2012),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että viraston kokonaistalousarvio vuodeksi 2010 oli 92 800 000 euroa ja unionin maksuosuus viraston talousarvioon vuonna 2010 oli 79 724 150 euroa (5),

         Talousarvio- ja varainhallinto

                  1.

                  pitää valitettavana, että seuraavalle varainhoitovuodelle siirrettyjen määrärahojen osuus on suuri, samalla kun siirtovelkojen määrä on pieni; panee merkille viraston vastauksen, jonka mukaan merkittävä osa määrärahojen siirrosta johtui muutosta uuteen toimipaikkaan; panee tyytyväisenä merkille viraston toteuttamat lisätoimenpiteet ja sitoumuksen seurata talousarvion toteutusta kuukausittain vuonna 2012 keskittyen erityisesti siirrettyihin määrärahoihin;

                  2.

                  toteaa, että viraston vuotuisen toimintakertomuksen mukaan sen alkuperäinen talousarvio vuodeksi 2010 oli 80 100 000 euroa; ottaa huomioon, että talousarviota korotettiin lähes 12 700 000 euroa, jotka saatiin vuodelta 2009 vuoden 2010 talousarvioon siirretyistä määrärahoista, komissiolta saaduista avustuksista ja joistakin lisätuloista; panee merkille viraston huomautuksen, että alkuperäistä talousarviota kasvatettiin, jotta voitiin helpottaa sen muuttumista virastoksi;

                  3.

                  toteaa, että viraston vuotuisen toimintakertomuksen mukaan maksusitoumusmäärärahojen toteuttamisaste vuoden lopussa oli 98,3 prosenttia ja maksumäärärahojen toteuttamisaste 73,6 prosenttia;

                  4.

                  suhtautuu myönteisesti siihen, että vastuuvapauden myöntävän viranomaisen esittämän pyynnön johdosta varainhoitovuoden 2010 tilinpäätös julkaistiin viraston verkkosivustolla 17. helmikuuta 2012; korostaa kuitenkin, että viraston olisi pitänyt julkistaa varainhoitovuoden 2010 tilinpäätöksensä heti sen hyväksymisen jälkeen 13. syyskuuta 2011; kehottaa näin ollen virastoa tekemään vastedes niin avoimuutensa lisäämiseksi;

         Määrärahasiirrot varainhoitovuodelta toiselle

                  5.

                  kehottaa virastoa ryhtymään viipymättä toimiin määrärahasiirtojen suuren osuuden pienentämiseksi; toteaa, että tilintarkastustuomioistuimen mukaan 22 600 000 euron määrärahasiirrot olivat 25 prosenttia vuoden 2010 talousarviosta; on myös pettynyt siihen, että siirrettyjen määrärahojen osuus oli 49 prosenttia osastossa II (hallintomenot) ja 59 prosenttia osastossa III (toimintamenot);

                  6.

                  panee merkille, että siirretyt määrärahat (22 600 000 euroa) jakautuvat seuraavasti:

                              —

                              11 300 000 euroa menoihin, jotka liittyvät Europolin uusiin toimitiloihin

                              —

                              1 800 000 euroa lukuun 26 (neuvoston Europol-päätöksen 58 artiklan 4 kohta: Europolin aikaisempaan oikeudelliseen kehykseen liittyvät sitoumukset)

                              —

                              9 500 000 euroa muihin menoihin;

                  7.

                  katsoo, että seuraavalle varainhoitovuodelle siirrettyjen määrärahojen suuri osuus – samalla kun siirtovelkojen määrä on pieni (2 900 000 euroa) – on kohtuuton ja vastoin talousarvion vuotuisuusperiaatetta;

                  8.

                  toteaa kuitenkin, että merkittävä osa määrärahasiirroista johtui siitä poikkeuksellisesta tilanteesta, että virasto muutti uuteen toimipaikkaansa vuonna 2011, koska rakennuksen luovutus viivästyi vuonna 2010;

         Henkilöresurssit

                  9.

                  toteaa, että viraston vuotuisen toimintakertomuksen mukaan avointen tointen osuus oli vuoden lopussa 4,5 prosenttia eikä 2,5 prosenttia, kuten oli arvioitu;

                  10.

                  kehottaa virastoa hyväksymään henkilöstösääntöjen täytäntöönpanosäännöt (ja siihen liittyvät sisäiset säädökset) sekä luomaan oppimis- ja kehittämisrakenteen;

         Toiminta

                  11.

                  pitää ilahduttavana, että viraston vuotuinen työohjelma vastaa sen strategiaa vuosiksi 2010–2014 ja käsittää keskeisiä tulosindikaattoreita, kriittiset riskit ja resurssit kunkin vuotuisen tavoitteen saavuttamiseksi;

                  12.

                  kehottaa kuitenkin virastoa sisällyttämään vuotuiseen työohjelmaan suunniteltuja hankintoja koskevia tietoja, jotta se voisi toimia ”rahoituspäätöksenä”, kuten varainhoidon puiteasetuksen soveltamissäännöissä edellytetään;

                  13.

                  kehottaa virastoa myös esittämään sen organisaatiota koskevan tehtävänmäärittelyn perusteella tiiviit kuvaukset sen eri yksiköiden rooleista ja tavoitteista;

                  14.

                  toteaa, että viraston vuotuisen toimintakertomuksen mukaan lainvalvontaviranomaisten yhteinen SIENA 2.0 -tietojärjestelmä otettiin menestyksekkäästi käyttöön 22. lokakuuta 2010 ja että vuoden 2010 loppuun mennessä SIENA-verkkoon oli liitetty 21 jäsenvaltiota ja myös kahdeksan jäsenvaltion varallisuuden takaisinhankinnasta vastaavaa toimistoa;

                  15.

                  huomauttaa lisäksi, että vuoden 2010 vuotuisen työohjelman arvioinnin perusteella 31. joulukuuta 2010 vallinneen tilanteen mukaan 14:ssä (82 prosentissa) sen tavoitteista oli edistytty erittäin hyvin ja kolmessa muussa tavoitteessa (18 prosenttia) oli edistytty hyvin, kuten viraston vuotuisessa toimintakertomuksessa todetaan;

                  16.

                  toteaa myös, että hallintoneuvosto hyväksyi vuonna 2010 viraston strategian vuosiksi 2010–2014 ja strategian täytäntöönpanosuunnitelman;

                  17.

                  suosittelee, että virasto antaa avoimuussyistä hallintoneuvostonsa jäsenluettelon, johon olisi sisällytettävä jäsenten nimet, sidonnaisuuksia koskevat ilmoitukset sekä ammatti- ja opiskelutaustaa koskevat ansioluettelot; panee tyytyväisenä merkille, että viraston hankintatoimet ja luettelo vuonna 2010 tehdyistä sopimuksista on julkaistu viraston verkkosivustolla;

         Sisäinen tarkastus

                  18.

                  toteaa, että sisäinen tarkastus tarkasti sisäisen valvonnan standardien täytäntöönpanon voidakseen arvioida täytäntöönpanon tilannetta erityisesti tehtävien ja arvojen, henkilöresurssien, suunnittelu- ja riskinhallintaprosessin, operatiivisten ja tarkastustoimien, tiedottamisen ja varainhoitoa koskevan raportoinnin sekä arviointi- ja tarkastustoiminnan osalta;

                  19.

                  toteaa, että sisäinen tarkastus antoi viisi ”erittäin tärkeää” suositusta, jotka koskivat seuraavia:

                              —

                              tehtävien eriyttäminen,

                              —

                              jälkitarkastukset,

                              —

                              poikkeukset prosesseihin,

                              —

                              toiminnan jatkuvuutta koskevat suunnitelmat,

                              —

                              toimintojen jatkuvuus;

                        kehottaa virastoa panemaan täytäntöön kaikki sisäisen tarkastuksen suositukset ja tiedottamaan vastuuvapauden myöntävälle viranomaisille toteutetuista toimista;

                  20.

                  kehottaa komissiota, ottaen huomioon Euroopan poliisiakatemian ja Euroopan poliisiviraston keskinäisen täydentävyyden ja mahdolliset synergiat, laatimaan maaliskuuhun 2013 mennessä näiden kahden elimen yhdistämistä koskevan perusteellisen vaikutustenarvioinnin, jossa yhdistämisen kustannukset ja hyödyt on yksilöity;

                  21.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (6).

         (1)  EUVL C 366, 15.12.2011, s. 179.

         (2)  EYVL L 248, 16.9.2002, s. 1.

         (3)  EUVL L 121, 15.5.2009, s. 37.

         (4)  EYVL L 357, 31.12.2002, s. 72.

         (5)  EUVL L 64, 12.3.2010, s. 1046.

         (6)  Hyväksytyt tekstit, P7_TA(2012)0164 (ks. tämän virallisen lehden sivu 388).